**Un Prometeu**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zidim în noi altare de lumină -

Un Prometeu ce-aprinde focul sfânt,

Când soarele-i întemnițat în mină

Și luna-i îngropată în pământ.

Ca steaua ce nu-şi știe începutul,

Cu ochii adumbriţi de adevăr,

Ne coborâm să-nsufleţim iar lutul

Și să gustăm un sâmbure de măr.

Suntem la fel ca pruncul ce se naște

Cu ombilicul tatuat pe piept

Și în biserici ne-nchinăm la moaște,

Când moartea ni se pare un concept.

Păstrăm în noi misterele credinței

Și ne hrănim din sânii plin cu mir,

Ca să-ndurăm durerea neputinței

Când pentru vise ni se cere bir.